stanford-oval/wikipedia huggingface dataset:
เจตสิก
จิตกับเจตสิก > โสภณจิต

โสภณสาธารณเจตสิก ๑๙ เกิดได้กับโสภณจิตทั้ง ๕๙ ดวง
วิรตีเจตสิก ๓ ดวง คือสัมมาวาจาเจตสิก สัมมากัมมันตเจตสิก และสัมมาอาชีวเจตสิก เกิดได้กับมหากุสลจิต ๘ และ โลกุตตรจิต ๘ โดยในโลกียจิตจะไม่เกิดพร้อมกัน แต่ในโลกุตตรจิตจะประกอบพร้อมกันทั้ง ๓ ดวง
อัปปมัญญาเจตสิก ๒ ดวง คือ กรุณาเจตสิก และมุทิตาเจตสิก ย่อมเกิดได้กับจิต ๒๘ ดวง ได้แก่ มหากุสลจิต ๘ มหากิริยาจิต ๘ รูปาวจรจิต ๑๒ (เว้นปัญจมฌานจิต ๓)
|  | อัญญาสมานา เว้นปีติ | ปีติ | โสภณสาธารณ | วิรตี | อัปปมัญญา | ปัญญา | รวม |
| --- | --- | --- | --- | --- | --- | --- | --- |
| มหากุศล คู่ที่ ๑ | 12 | 1 | 19 | 3 | 2 | 1 | 38 |
| มหากุศล คู่ที่ ๒ | 12 | 1 | 19 | 3 | 2 |  | 37 |
| มหากุศล คู่ที่ ๓ | 12 |  | 19 | 3 | 2 | 1 | 37 |
| มหากุศล คู่ที่ ๔ | 12 |  | 19 | 3 | 2 |  | 36 |
| มหาวิบาก คู่ที่ ๑ | 12 | 1 | 19 |  |  | 1 | 33 |
| มหาวิบาก คู่ที่ ๒ | 12 | 1 | 19 |  |  |  | 32 |
| มหาวิบาก คู่ที่ ๓ | 12 |  | 19 |  |  | 1 | 32 |
| มหาวิบาก คู่ที่ ๔ | 12 |  | 19 |  |  |  | 31 |
| มหากิริยา คู่ที่ ๑ | 12 | 1 | 19 |  | 2 | 1 | 35 |
| มหากิริยา คู่ที่ ๒ | 12 | 1 | 19 |  | 2 |  | 34 |
| มหากิริยา คู่ที่ ๓ | 12 |  | 19 |  | 2 | 1 | 34 |
| มหากิริยา คู่ที่ ๔ | 12 |  | 19 |  | 2 |  | 33 |
|  |  | สัพพจิตตสาธารณ อธิโมกข์ วิริยะ ฉันทะ | วิตก | วิจาร | ปีติ | โสภณสาธารณ ปัญญา | วิรตี | อัปปมัญญา | รวม |
| --- | --- | --- | --- | --- | --- | --- | --- | --- | --- |
| รูปาวจร | ปฐมฌาน | 10 | 1 | 1 | 1 | 20 |  | 2 | 35 |
|  | ทุติยฌาน | 10 |  | 1 | 1 | 20 |  | 2 | 34 |
|  | ตติยฌาน | 10 |  |  | 1 | 20 |  | 2 | 33 |
|  | จตุตถฌาน | 10 |  |  |  | 20 |  | 2 | 32 |
|  | ปัญจมฌาน | 10 |  |  |  | 20 |  |  | 30 |
| โลกุตตร | ปฐมฌาน | 10 | 1 | 1 | 1 | 20 | 3 |  | 36 |
|  | ทุติยฌาน | 10 |  | 1 | 1 | 20 | 3 |  | 35 |
|  | ตติยฌาน | 10 |  |  | 1 | 20 | 3 |  | 34 |
|  | จตุตถฌาน | 10 |  |  |  | 20 | 3 |  | 33 |
|  | ปัญจมฌาน | 10 |  |  |  | 20 | 3 |  | 33 |
กิ่งกาญจน์ ณ เชียงใหม่

| กิ่งกาญจน์ ณ เชียงใหม่ |
| --- | --- |


สมาชิกสภาผู้แทนราษฎรจังหวัดเชียงใหม่ เขต 3
ดำรงตำแหน่ง 2 กรกฎาคม พ.ศ. 2538 – 17 พฤศจิกายน พ.ศ. 2539 (1 ปี 138 วัน)ดำรงตำแหน่งร่วมกับ สมพงษ์ อมรวิวัฒน์
ก่อนหน้า: บุญช่วย ภู่จีนาพันธุ์ ส่งสุข ภัคเกษม สุรพล เกียรติไชยากร
ถัดไป: บุญทรง เตริยาภิรมย์
 
ข้อมูลส่วนบุคคล
เกิด: 30 ธันวาคม พ.ศ. 2490 (77 ปี) อำเภอเมืองเชียงใหม่ จังหวัดเชียงใหม่
พรรคการเมือง: ความหวังใหม่ (2538–2545)   ไทยรักไทย (2545–2547)   ประชาธิปัตย์ (2547-2550, 2555–2561)   เพื่อแผ่นดิน (2550)   พลังประชารัฐ (2561–2565)  รวมไทยสร้างชาติ (2565–ปัจจุบัน)
คู่สมรส: ธวัชวงศ์ ณ เชียงใหม่
บุตร: เดือนเต็มดวง ณ เชียงใหม่   แสงตะวัน ณ เชียงใหม่
ชื่อเล่น: แดง

กิ่งกาญจน์ ณ เชียงใหม่ (เกิด 30 ธันวาคม พ.ศ. 2490) เป็นอดีตสมาชิกสภาผู้แทนราษฎรจังหวัดเชียงใหม่ 2 สมัย อดีตกรรมการบริหารพรรคความหวังใหม่ และอดีตประธานกรรมการจัดงานประชุมนานาชาติ 1990 JCI ASPAC Chiangmai Conference
ประวัติ

กิ่งกาญจน์ ณ เชียงใหม่ เกิดเมื่อวันที่ 30 ธันวาคม พ.ศ. 2490 เป็นธิดาของนายเฉลิม และนางคำแปง โกไศยกานนท์ มีพี่น้อง 5 คน สมรสกับ ธวัชวงศ์ ณ เชียงใหม่ มีธิดา 2 คน คือ ร้อยเอกหญิง เดือนเต็มดวง ณ เชียงใหม่ อดีตนายกเทศมนตรีนครเชียงใหม่ และ แสงตะวัน ณ เชียงใหม่ กรรมการผู้จัดการใหญ่ บริษัท ตะวันพันดารา จำกัด
การศึกษา

โรงเรียนเรยีนาเชลีวิทยาลัย เชียงใหม่
โรงเรียนเตรียมอุดมศึกษา
ปริญญาตรี เศรษฐศาสตร์บัณฑิต จากคณะพาณิชยศาสตร์และการบัญชี จุฬาลงกรณ์มหาวิทยาลัย
งานด้านการเมือง

กิ่งกาญจน์ เป็นสมาชิกสภาผู้แทนราษฎร จังหวัดเชียงใหม่ สังกัดพรรคความหวังใหม่ สองสมัย ได้แก่ การเลือกตั้ง พ.ศ. 2538 และการเลือกตั้ง พ.ศ. 2539  แต่ในการเลือกตั้งปี พ.ศ. 2544 ไม่ได้รับการเลือกตั้ง แต่ได้รับแต่งตั้งเป็นประจำสำนักนายกรัฐมนตรี ในรัฐบาล พ.ต.ท.ทักษิณ ชินวัตร  ต่อมาได้ย้ายเข้าสังกัดพรรคไทยรักไทย พร้อมกับสมาชิกส่วนใหญ่ของ พรรคความหวังใหม่ ในปี พ.ศ. 2545
ถึงแม้ เจ้าธวัชวงศ์ ณ เชียงใหม่ กับ พ.ต.ท.ทักษิณ ชินวัตร และ เยาวภา วงศ์สวัสดิ์ จะมีความเกี่ยวข้องเป็นญาติกัน  แต่ก็มีความขัดแย้งในทางการเมืองระหว่าง กิ่งกาญจน์ ณ เชียงใหม่ กับ เยาวภา  วงศ์สวัสดิ์ โดยรอยร้าวได้เริ่มก่อตัวขึ้นในปี พ.ศ. 2548  ก่อนจะมีการเลือกตั้งสมาชิกสภาผู้แทนราษฎรในประเทศไทย พ.ศ. 2548 กิ่งกาญจน์ ณ เชียงใหม่ และ ร้อยเอกหญิง ดร.เดือนเต็มดวง ณ เชียงใหม่ บุตรสาว ได้ตัดสินใจย้ายออกจากพรรคไทยรักไทย สมัครเข้าสังกัดพรรคประชาธิปัตย์ เนื่องจากเกิดความขัดแย้งกับ เยาวภา วงศ์สวัสดิ์ ในการจัดวางตัวผู้สมัครในพื้นที่จังหวัดเชียงใหม่
ต่อมาในการเลือกตั้งสมาชิกสภาผู้แทนราษฏร พ.ศ. 2550  กิ่งกาญจน์ ได้ย้ายมาสังกัดพรรคเพื่อแผ่นดิน โดยได้รับมอบอำนาจให้วางตัวผู้สมัครสมาชิกสภาผู้แทนราษฎรในพื้นที่เชียงใหม่ ซึ่ง พลเอกชวลิต ยงใจยุทธ อดีตหัวหน้าพรรคความหวังใหม่ และอดีตนายกรัฐมนตรี มีผลต่อการตัดสินใจในการย้ายพรรคในครั้งนี้ ผลการเลือกตั้ง กิ่งกาญจน์ และกลุ่มผู้สมัครในพื้นที่จังหวัดเชียงใหม่ ได้พ่ายแพ้ให้กับผู้สมัครจาก พรรคพลังประชาชน เกือบทั้งหมด
กิ่งกาญจน์ ได้วางมือทางการเมืองเป็นระยะเวลา 5 ปี ก่อนที่จะได้ลงสมัครรับเลือกตั้งนายกองค์การบริหารส่วนจังหวัดเชียงใหม่ ในเดือนมิถุนายน พ.ศ. 2555 โดยการสนับสนุนของ เจ้าธวัชวงศ์ ณ เชียงใหม่ และ พรรคประชาธิปัตย์ แต่ก็พ่ายแพ้ให้กับผู้สมัครที่ได้รับการสนับสนุนจาก เยาวภา  วงศ์สวัสดิ์ และ พรรคเพื่อไทย
กิ่งกาญจน์ ได้ลงสมัครรับเลือกตั้งอีกครั้งในการเลือกตั้งซ่อมสมาชิกสภาผู้แทนราษฎรเขต 3 เชียงใหม่ พ.ศ. 2556 ในนามพรรคประชาธิปัตย์ โดยแข่งขันกับ เยาวภา  วงศ์สวัสดิ์ จากพรรคเพื่อไทย แต่ก็พ่ายแพ้การเลือกตั้ง
กิ่งกาญจน์ ลงสมัครรับเลือกตั้งในพื้นที่จังหวัดเชียงใหม่ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 สังกัดพรรคพลังประชารัฐ แต่ไม่ได้รับเลือกตั้ง ต่อมาในปี 2566 ได้ย้ายเข้าร่วมงานกับพรรครวมไทยสร้างชาติ และลงสมัครรับเลือกตั้งในพื้นที่เชียงใหม่เขต 4 แต่ไม่ได้รับการเลือกตั้ง
งานด้านสังคม

กิ่งกาญจน์ ณ เชียงใหม่ เคยเป็นประธานชมรมลูกเสือชาวบ้านจังหวัดเชียงใหม่ และเป็นประธานอนุกรรมการปรับปรุงสวนพฤกษศาสตร์สมเด็จพระนางเจ้าสิริกิติ์ รวมทั้งเป็นประธานกรรมการสถานศึกษาโรงเรียนสันทรายวิทยาคม และโรงเรียนนวมินทราชูทิศ พายัพ และเคยได้รับมอบหมายให้เป็นประธานกรรมการจัดงานประชุมนานาชาติ 1990 JCI ASPAC Chiangmai Conference
เครื่องราชอิสริยาภรณ์

พ.ศ. 2543 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
พ.ศ. 2541 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
จิ้นนายกลายเป็นฉัน

| จิ้นนายกลายเป็นฉัน |
| --- | --- |
แนว: ยาโออิ แฟนตาซี สุขนาฏกรรมจินตนิยม ก้าวผ่านวัย
สร้างโดย: จีเอ็มเอ็มทีวี
กำกับโดย: อาทิชา ตันธนวิกรัย
แสดงนำ: คณพันธ์ ปุ้ยตระกูล สุรีย์ญะเรศ ยะคะเรศ ภวัต จิตต์สว่างดี ภูสิษฐ์ ดิษฐพิสิษฐ์ กันยารัตน์ เรืองรุ่ง เบญญาภา จีนประสม
ดนตรีแก่นเรื่องเปิด: "แคร์ไกลไกล" – ละอองฟอง
ดนตรีแก่นเรื่องปิด: "ฉันเป็นของเธอทุกวัน"  – อรัญญ์ อัศวสืบสกุล
ประเทศแหล่งกำเนิด: ไทย
ภาษาต้นฉบับ: ไทย
จำนวนตอน: 12 (รายชื่อตอน)
การผลิต
บริษัทผู้ผลิต: จีเอ็มเอ็มทีวี ภาพดี ทวีสุข
ออกอากาศ
สถานีโทรทัศน์: จีเอ็มเอ็ม 25
ออกอากาศ: 22 พฤษภาคม 2563 (2563-05-22) – 7 สิงหาคม 2563 (2563-08-07)
จิ้นนายกลายเป็นฉัน เป็นละครโทรทัศน์ไทยแนวยาโออิปี 2563 นำแสดงโดยคณพันธ์ ปุ้ยตระกูล, สุรีย์ญะเรศ ยะคะเรศ, ภวัต จิตต์สว่างดี, ภูสิษฐ์ ดิษฐพิสิษฐ์, กันยารัตน์ เรืองรุ่ง และเบญญาภา จีนประสม กำกับโดยอาทิชา ตันธนวิกรัย และผลิตโดยจีเอ็มเอ็มทีวีร่วมกับภาพดีทวีสุข ละครซีรีส์เรื่องนี้บอกเล่าเรื่องราวเกี่ยวกับเด็กสาวในโรงเรียนมัธยมปลายและเป็นนักเขียนนวนิยายแนวยาโออิที่ตื่นขึ้นมาหลังจากเกิดอุบัติเหตุและพบว่าตัวเองอยู่ในร่างของรุ่นพี่โรงเรียนเดียวกันที่ตัวเองเป็นแฟนคลับ
ละครซีรีส์เรื่องนี้เป็นหนึ่งในละครซีรีส์ 12 เรื่องประจำปี 2563 ที่จีเอ็มเอ็มทีวีนำเสนอในงาน "New & Next" เมื่อวันที่ 15 ตุลาคม พ.ศ. 2562 ออกอากาศตอนแรกทางช่องจีเอ็มเอ็ม 25และไลน์ทีวี ในวันที่ 22 พฤษภาคม พ.ศ. 2563 ออกอากาศทุกวันศุกร์ เวลา 21:30 น. และ 23:00 น. (เวลามาตรฐานไทย) ตามลำดับ ละครซีรีส์เรื่องนี้จบลงในวันที่ 7 สิงหาคม พ.ศ. 2563
เนื้อเรื่องย่อ

ป่าน (สุรีย์ญะเรศ ยะคะเรศ) เด็กสาวมัธยมปลายเป็นแฟนคลับตัวยงของ คิม (คณพันธ์ ปุ้ยตระกูล) และหนุ่มสุดแกร่งอย่าง เวย์ (ภูสิษฐ์ ดิษฐพิสิษฐ์) สองหนุ่มรุ่นพี่ร่วมโรงเรียนแม้ว่าทั้งสองจะเป็นเพื่อนสนิทและชอบผู้หญิงก็ตาม เธอและเพื่อนที่เป็นแฟนคลับคิม-เวย์อย่างโซดา (กันยารัตน์ เรืองรุ่ง) กำลังเขียนนิยายแนวชายรักชายเกี่ยวกับทั้งสองหนุ่ม ในไม่ช้า เรื่องราวก็เริ่มเลวร้ายลงสำหรับป่านและโซดา เมื่อคิมและเวย์เข้าไปพัวพันกับการทะเลาะวิวาทกับผู้ที่อ่านนวนิยายเรื่องนี้และล้อเลียนทั้งคู่ว่าเป็นเกย์ เวย์ซึ่งอยู่ระหว่างทัณฑ์บนจากความผิดครั้งก่อนจะถูกไล่ออก ผิงผิง (เบญญาภา จีนประสม) แฟนสาวจอมกวนของเวย์รู้เรื่องคู่จิ้น คิม-เวย์ จึงสั่งให้เพื่อน ๆ ตามหาคนเขียนและพามาหาเธอ
ป่านซึ่งรู้สึกผิดอย่างมากได้สารภาพกับคิมเกี่ยวกับนิยายแนวชายรักชาย แต่คิมก็ไม่ได้ถือสาและอาสาขี่มอเตอร์ไซค์ไปส่งเธอที่บ้าน ป่านและคิมประสบอุบัติเหตุบนท้องถนน และพบว่าตัวเองอยู่ในสภาพล่องลอยไร้จุดหมายซึ่งพวกเขาได้พบกับยมทูต (วัชระ สุขชุม)  ที่ได้ปรากฏตัวต่อหน้าพวกเขาเพื่อนำพวกเขาไปสู่ชีวิตหลังความตายแม้ว่าทั้งสองจะรู้ว่าพวกเขาไม่ได้ตายก็ตาม เมื่อรู้ตัวว่าทำพลาด ยมทูตจึงส่งพวกเขากลับไปยังโลกมนุษย์ แต่ระหว่างนั้นเธอกลับสลับร่างของพวกเขาโดยไม่ได้ตั้งใจ ป่าน (สุรีย์ญะเรศ ยะคะเรศ) ตื่นขึ้นมาในโรงพยาบาล แต่กลับพบว่าตัวเองอยู่ในร่างของคิม (คณพันธ์ ปุ้ยตระกูล)
เนื่องจากไม่รู้จะแก้ไขข้อผิดพลาดอย่างไร ยมทูตจึงสัญญากับป่านว่าจะหาวิธีสลับตัวเธอและคิมกลับคืน ในขณะเดียวกัน ป่านได้แกล้งทำตัวเป็นคิมและต้องแน่ใจว่าจะไม่มีใครรู้ความจริง แต่การสลับร่างกลายมาเป็นโอกาสของเธอที่จะทำให้คู่จิ้น คิม-เวย์ ของเธอและโซดากลายเป็นความจริง
นักแสดงและตัวละคร > นักแสดงหลัก

คณพันธ์ ปุ้ยตระกูล รับบทเป็น คิมหันต์ "คิม" ดำรงค์รัตนโรจน์ / ป่าน (ในร่างของคิม)
สุรีย์ญะเรศ ยะคะเรศ รับบทเป็น ปณิธิตา “ป่าน” ธนโชคนวกุล
ภวัต จิตต์สว่างดี รับบทเป็น เขมชาติ "เขต" ดำรงรัตนโรจน์
ภูสิษฐ์ ดิษฐพิสิษฐ์ รับบทเป็น วาทิตย์ "เวย์" วงศ์วรรณกิจ
กันยารัตน์ เรืองรุ่ง รับบทเป็น สโรชา (โซดา)
เบญญาภา จีนประสม รับบทเป็น ผิงผิง
ไทบ้าน เดอะซีรีส์

| ไทบ้าน เดอะซีรีส์ |
| --- | --- |

กำกับ: สุรศักดิ์ ป้องศร
บทภาพยนตร์: สุรศักดิ์ ป้องศร   ศุภณัฐ นามวงศ์   บุญโชค ศรีคำ   พิพัฒน์ พรหมศรี ชูลิขิต
อำนวยการสร้าง: สิริพงศ์ อังคสกุลเกียรติ   โอม อวิรุทธ์ อรรคบุตร
นักแสดงนำ: ณัฐวุฒิ แสนยะบุตร   ธันวาพร นาสมบัติ   สิริอมร อ่อนคูณ   ชาติชาย ชินศรี   สมชาย สายอุทา
กำกับภาพ: บุญโชค ศรีคำ   ศุภโชค ขันติบุญญานุกูล
ดนตรีประกอบ: บอย พนมไพร
บริษัทผู้สร้าง: เซิ้ง  
วันฉาย: 23 กุมภาพันธ์ พ.ศ. 2560
ความยาว: 126 นาที
ประเทศ:  ไทย
ภาษา: ภาษาไทยถิ่นอีสาน
ทุนสร้าง: ฿2,500,000
ทำเงิน: 7.27 ล้านบาท (กรุงเทพ ปริมณฑล และเชียงใหม่)   37 ล้านบาท  (ทั่วประเทศ)
ต่อจากนี้: ไทบ้าน เดอะซีรีส์ 2.1 ไทบ้าน เดอะซีรีส์ 2.2 ไทบ้าน x BNK48 จากใจผู้สาวคนนี้ หมอปลาวาฬ สัปเหร่อ ไทบ้าน เดอะซีรีส์ 3
ข้อมูลจากสยามโซน
ไทบ้าน เดอะซีรีส์ (อังกฤษ: Thibaan The Series) เป็นภาพยนตร์ คอมเมดี้ โรแมนติก ดราม่า โดยผู้กำกับฯ สุรศักดิ์ ป้องศร
เนื้อเรื่อง

เรื่องราวของวัยรุ่นหนุ่มสาวอีสาน โดยจาลอดผู้บ่าวไทบ้าน ขี้อาย ชีวิตไม่เคยมีแฟนเลย ต้องมาจีบสาวหนึ่งร้อยคน โดยเชื่อว่าต้องมีสักคนที่ตอบรับคำขอเป็นแฟน แต่ปัญหาก็เกิดขึ้นเมื่อการจีบสาวหนึ่งร้อยคนต้องใช้เงินเป็นจำนวนมาก เลยได้ไปสมัครเป็นภารโรงที่ รร.ประถม ซึ่งมีแก้วมาเป็นครูฝึกสอน อีกด้านของเฮียป่อง (เพื่อนสนิทของจาลอด) นักธุรกิจหนุ่มไฟแรงพึ่งจบจากกรุงเทพมาใหม่ ๆ ต้องการมาเปิดเซเว่นในหมู่บ้านตัวเองที่อยู่บ้านนอก แต่พ่อของเขากลับไล่ให้ไปทำนาซึ่งมันไม่ใช่ทางของเขาเลย
นักแสดง

ณัฐวุฒิ แสนยะบุตร รับบท จาลอด (ลอด) (ผู้บ่าวไทบ้าน)
ธันวาพร นาสมบัติ รับบท ครูแก้ว (ครูฝึกสอนโรงเรียน)
สิริอมร อ่อนคูณ รับบท หมอปลาวาฬ (พยาบาลสาวสวยประจำตำบล)
ชาติชาย ชินศรี รับบท เซียง (เพื่อนสนิทของจาลอด)
สมชาย สายอุทา รับบท เฮียป่อง (นักธุรกิจ, เพื่อนสนิทของจาลอด)
เบญจพร จันทชิต รับบท เจ๊สวย (เจ้าของร้านขายของชำ)
ภูเนตร สีชมภู รับบท เฮิร์ป (หนุ่มลูกครึ่งฝรั่งเร่ร่อน, สามีของเจ๊สวย)
ธนาดล บัวระบัติ รับบท มืด (น้องชายของจาลอด)
สาธิต ใหม่คามิ รับบท จ๊อด (แฟนของครูแก้ว)
คำตัน จินดามล รับบท ผู้ใหญ่คำตัน (พ่อของเฮียป่อง)
รำไพ จินดามล รับบท แม่ของเฮียป่อง
กฤช จันทร์หนองสรวง รับบท เดอะแก๊งค์ แมน
รัฐธรรมนูญ ขานหัวโทน รับบท เดอะแก๊งค์ เบส
ธเนศ อิ่มพูล รับบท เดอะแก๊งค์ ชะมด
นาราภัทร งดงาม รับบท หมอแจ็ค
เบญจมาศ ชูเชิด รับบท แนน (คนที่จาลอดเข้าไปจีบ)
ธิดารัตน์ นาทองบ่อ รับบท จีนูน (น้องสาวของเจ๊สวย)
กิตตินันท์ ห่วงสมบัติเจริญ รับบท แชมป์ (บักพิซซ่า, แฟนของจีนูน)
ศุภฤกษ์ วงษาไฮ รับบท ช่างซ่อมรถ
พัชรา ภูสง่า รับบท เมียของช่างซ่อมรถ
นักแสดง > นักแสดงรับเชิญ

บอย พนมไพร รับบท คนแบกข้าว
สมสิทธิ์ นามวงศ์ รับบท พ่อของครูแก้ว
ทัศน์พงษ์ นามวงศ์ รับบท ผอ.โรงเรียน
บุญเทา กัญญะพิลา รับบท ยายจ่อย (ยายของจาลอด)
ณัฐพร แสงอรุณ รับบท โบว์
ฐิติวรดา เจ็กท้าว รับบท อลิส (แฟนของเฮียป่อง)
ชมภูมาตย์ ผ่องสนาม รับบท ปริม (ผู้หญิงที่แอบชอบเซียง)
พนิดา จงมั่งคั่ง รับบท เหมยลี่
ธิติ ศรีนวล รับบท โรเบิร์ต (คนบ้า)
สิริพงศ์ อังคสกุลเกียรติ รับบท เสี่ยงโต้ง
ยอดธง พูนสวัสดิ์ รับบท จ่ายอด (ยอด)
เพลงประกอบภาพยนตร์

สเตตัสถืกถิ่ม ขับร้องโดย บอย พนมไพร
ขุนช้างฮ้างฮัก ขับร้องโดย บอย พนมไพร
ทดเวลาบาดเจ็บ ขับร้องโดย บอย พนมไพร (ได้รับรางวัลภาพยนตร์แห่งชาติ สุพรรณหงส์ ครั้งที่ 27 ประเภท เพลงนำภาพยนตร์ยอดเยี่ยม)
น่ารักน่าชัง ขับร้องโดย คม นริศ
บ่ลอด ขับร้องโดย ศาล สานศิลป์
บ่เป็นหยัง เค้าเข้าใจ ขับร้องโดย กวาง จิรพรรณ
รางวัล

รางวัลภาพยนตร์แห่งชาติ สุพรรณหงส์ ครั้งที่ 27 สาขาเพลงนำภาพยนตร์ยอดเยี่ยม เพลง "ทดเวลาบาดเจ็บ" ขับร้องโดย บอย พนมไพร
จักรวาลไทบ้าน

ไทบ้าน เดอะซีรีส์ 2.1 (เข้าฉาย 22 กุมภาพันธ์ 2561) (68 ล้านบาท)
ไทบ้าน เดอะซีรีส์ 2.2 (เข้าฉาย 22 พฤศจิกายน 2561) (97 ล้านบาท)
ไทบ้าน x BNK48 จากใจผู้สาวคนนี้ (เข้าฉาย 23 มกราคม 2563) (19.9 ล้านบาท)
หมอปลาวาฬ (เข้าฉาย 10 มีนาคม 2565) (14 ล้านบาท)
เซียนหรั่ง
สัปเหร่อ (เข้าฉาย 5 ตุลาคม 2566) (700ล้านบาท)
ไทบ้าน เดอะซีรีส์ 3 (อยู่ในกระบวนการพัฒนา)
แหล่งข้อมูลอื่น

เว็บไซต์ไทบ้าน เดอะซีรีส์ เก็บถาวร 2017-06-16 ที่ เวย์แบ็กแมชชีน
แฟนเพจไทบ้าน เดอะซีรีส์
ไทบ้าน เดอะซีรีส์ ที่สยามโซน
มายาโรส

| มายาโรส |
| --- | --- |

เกิด: เชียงใหม่, ไทย
นามปากกา: มายาโรส
อาชีพ: ผู้ผลิตสารคดี, นักเขียน
สัญชาติ: ไทย
มายาโรส เป็นนามปากกาของ ณหทัย แสนมงคล (ชื่อเดิม อรุโณทัย วรรณถาวร) นักเขียนนวนิยายโรแมนติกเขย่าขวัญ นักเขียนรางวัลชนะเลิศโครงการประกวดนักเขียนน่ารัก season 2 ซึ่งเป็นโครงการค้นหานักเขียนนวนิยายไม่เป็นพิษต่อสังคมไทย โดยสำนักพิมพ์แน็ตตี้ ในเครือบรรลือสาสน์
ประวัติ

เกิดเมื่อวันที่ 28 พฤษภาคม ที่เชียงใหม่ จบการศึกษาระดับปริญญาตรีด้วยเกียรตินิยมเหรียญทองอันดับหนึ่ง จากคณะการสื่อสารมวลชน สาขาวิชาการสื่อสารมวลชน แขนงวิชาสื่อใหม่ และการสร้างภาพเคลื่อนไหว มหาวิทยาลัยเชียงใหม่  และจบการศึกษาระดับปริญญาโท จากคณะการสื่อสารมวลชน มหาวิทยาลัยเชียงใหม่ ทำงานเป็นผู้ผลิตข่าวและสารคดี มีรายการสารคดีที่ออกอากาศทาง สถานีโทรทัศน์ไทยพีบีเอส คือ รายการเด็กมีเรื่อง และ รายการสองกำลังสื่อ  ปัจจุบันเป็นนักวิชาการอิสระ
การประพันธ์

เริ่มเขียนเรื่อง Passion สุสานรักกุหลาบดำ และไปโพสต์ลงในเว็บเด็กดี ในปี พ.ศ. 2552 ได้รับรางวัลชนะเลิศนวนิยายรักโรแมนติกใน โครงการประกวดนักเขียนน่ารัก season 2 ซึ่งเป็นโครงการค้นหานักเขียนนวนิยายไม่เป็นพิษต่อสังคมไทย โดยสำนักพิมพ์แน็ตตี้ ในเครือสำนักพิมพ์บรรลือสาสน์ และได้เป็นผลงานตีพิมพ์เรื่องแรก โดยในครั้งนั้นได้ใช้นามปากกาว่า กุหลาบน้ำเงิน
หลังจากนั้นยังได้รับมอบโล่เกียรติยศในโครงการ “NEW STAR the Writer” โดย “พิมพ์คำสำนักพิมพ์”  ซึ่งเป็นโครงการเฟ้นหานักเขียนดาวดวงใหม่ผู้มีผลงานโดดเด่นน่าจับตามอง มาพัฒนางานเขียนให้ก้าวสู้การเป็นนักเขียนมืออาชีพ โดยมีผู้ได้รับมอบโล่เกียรติยศทังหมด 22 คน
ต่อมา ได้มีผลงานตีพิมพ์กับสำนักพิมพ์โซฟา ในเครืออักขระบันเทิง โดยครั้งนี้ได้ใช้นามปากกาว่ามายาโรสเป็นครั้งแรก มีผลงานเล่มแรกที่ได้ตีพิมพ์กับสำนักพิมพ์นี้คือ รวมเรื่องสั้นชุด  Calnival of love เกมรักราตรีเลือด เรื่อง ชิงช้าสวรรค์  ซึ่งเขียนร่วมกับ แรบบิสโรส, ปริชญา, และ เซวิลล์ โดยสำนักพิมพ์ได้นำไปทำเป็นหนังสือการ์ตูนช่องในเวลาต่อมา
ที่มาของนามปากกา

เดิมทีใช้นามปากกาว่ากุหลาบน้ำเงิน ต่อมาได้เปลี่ยนเป็นนามปากกามายาโรส ซึ่งมาจากดอกกุหลาบ หมายถึง ความสลับซับซ้อน และเร้นลับ ส่วนคำว่ามายาคือ ความฝันและภาพลวง เช่นเดียวกับลักษณะงานเขียนส่วนใหญ่ของมายาโรส ก็มักเขียนถึงความเพ้อฝันและความเร้นลับ
ผลงานนวนิยาย

Passion สุสานรักกุหลาบดำ (2553)
ซีรีส์ชุด Death Zodiac เรื่อง ตุ๊กตากล่อมวิญญาณ (2555)
ซีรีส์ชุด สิบศพ เรื่อง เคหาสน์เทวทูต (2556)
ลา ฟลอร่า โรงเรียนป่วนก๊วนเจ้าหญิง ฉบับ Novel ตอน มิตรภาพวุ่นๆ ชุนมุนวันเปิดเทอม (2556)
ซีรีส์ชุด Bloody Honeymoon เรื่อง Promise พรายนครา (2556)
ซีรีส์ชุด Bad Furtune เรื่อง Midnight Opera สุสานผีเสื้อ (2557)
ซีรีส์ชุด ปัญจอาถรรพ์ เรื่อง วังอสุรา (2557)
หุบผาเจ้านาง (2557)
Eternal นิรัตินิรันดร์กาล (2558)
ซีรีส์ชุด Forword Die เรื่อง Clown มายากลเลือด (2558)
Devil Tale นิทราอาฆาต (2558)
Death for Rent รถเช่าเหมาวิญญาณ (2559)
ลิลิตเมืองมาร (2559)
ซีรีส์ชุด โหงอาฆาต เรื่อง ลำนำอเวจี (2561)
ซีรีส์ชุด ตาย ๕ เรื่อง สาปมุสา (2561)
ระบำขนนก (2564)
ผลงานรวมเรื่องสั้น

รวมเรื่องสั้นชุด  Canival of love เกมรักราตรีเลือด เรื่อง ชิงช้าสวรรค์  (2554) เขียนร่วมกับ แรบบิสโรส, ปริชญา, และ เซวิลล์
รวมเรื่องสั้นชุด ทศฆาต เรื่อง ปราสาทสาง (2559)
รวมเรื่องสั้นชุด 13 หลอน ฆ่า อาฆาต เรื่อง ราตรีปิศาจ (2559)
รวมเรื่องสั้นชุด ชิงผีเกิด เรื่อง ล่องทะเลเลือด (2560)
รวมเรื่องสั้นชุด เพื่อนตาย เรื่อง กระจกมาร (2560)
รวมเรื่องสั้นชุด ตีสามสามสิบ เรื่อง จันทร์เอ๋ย...จันทร์เจ้า (2562)
รวมเรื่องสั้นชุด คน-ผี-พิธีกรรม เรื่อง ลมเพ-ลมพัด (2564)
รวมเรื่องสั้นชุด เรื่องเล่าจากพื้นที่สีแดงเข้ม เรื่อง Post-Truth (2564)
แหล่งข้อมูลอื่น

เว็บบล็อกส่วนตัว
การรับโล่เกียรติยศโครงการ NEW STAR The writer
ผลงานเขียนของมายาโรส
พรรคประชาธิปไตยใหม่ (ประเทศแคนาดา)

| พรรคประชาธิปไตยใหม่ New Democratic Party Nouveau Parti démocratique  |
| --- | --- |

ชื่อย่อ: NDP
ประธาน: Rebecca Blaikie
หัวหน้า: Jagmeet Singh
ก่อตั้ง: August 3, 1961
รวมตัวกับ: Co-operative Commonwealth Federation, Canadian Labour Congress
ก่อนหน้า: Co-operative Commonwealth Federation, New Party
ที่ทำการ: 300 - 279 Laurier Avenue  Ottawa, Ontario  K1P 5J9
สมาชิกภาพ: 128,351 (2012)
อุดมการณ์: ประชาธิปไตยสังคมนิยม
จุดยืน: กลาง-ซ้าย
กลุ่มระดับสากล: พันธมิตรก้าวหน้า, สมาคมพรรคสังคมนิยมสากล
สี: Orange
สภาสามัญชน: 25 / 338
วุฒิสภา: 0 / 105
เว็บไซต์
ภาษาอังกฤษ: www.ndp.ca ภาษาฝรั่งเศส: www.npd.ca
การเมืองแคนาดา   รายชื่อพรรคการเมือง การเลือกตั้ง
พรรคประชาธิปไตยใหม่ (อังกฤษ: New Democratic Party, ฝรั่งเศส: Nouveau Parti démocratique หรือรู้จักในชื่อ NDP)เป็นพรรคการเมืองที่มีอุดมการณ์ประชาธิปไตยสังคมนิยมในประเทศแคนาดา หัวหน้าพรรคคนปัจจุบัน คือ นายโธมัส มัลแคร์ ผู้นำฝ่ายค้านในสภาสามัญชน หลังจาก แจ็ก เลย์ตัน อดีตหัวหน้าพรรคเสียชีวิตลง ในการเลือกตั้งเมื่อปี พ.ศ. 2554 พรรคได้เป็นพรรคฝ่ายค้านหลักอย่างเป็นทางการครั้งแรกในประวัติศาสตร์
ซุป'ตาร์กับหญ้าอ่อน

| ซุป'ตาร์กับหญ้าอ่อน |
| --- | --- |
แนว: โรแมนติก คอมเมดี้
เค้าโครงจาก: ซุป'ตาร์กับหญ้าอ่อน โดย ROSE
กำกับโดย: ผิน เกรียงไกรสกุล
แสดงนำ: ณวัฒน์ กุลรัตนรักษ์ รมิดา จีรนรภัทร นิโคล เทริโอ ภูสิษฐ์ ดิษฐพิสิษฐ์ กวิน แคสกี้ พรรษา วอสเบียน จุฑาพิชญ์ อินทร์จันทร์ ธราธร จันทรวรกาญจน์
เพลงประกอบ: พิสูจน์ (Prove It) - ซิสซี่
ประเทศแหล่งกำเนิด: ไทย
ภาษาต้นฉบับ: ไทย
จำนวนฤดูกาล: 1
จำนวนตอน: 12
การผลิต
ความยาวตอน: 60 นาที
บริษัทผู้ผลิต: ออนแอนด์ออน อินฟินิตี้
ออกอากาศ
สถานีโทรทัศน์: จีเอ็มเอ็มทีวี
ออกอากาศ: 20 มิถุนายน 2565 (2565-06-20) – 26 กรกฎาคม 2565 (2565-07-26)
ซุป'ตาร์กับหญ้าอ่อน (อังกฤษ: Oops! Mr.Superstar Hit On Me) เป็นละครโทรทัศน์ไทยแนว สุขนาฏกรรมจินตนิยม ปี 2565
นำแสดงโดย ณวัฒน์ กุลรัตนรักษ์ และ รมิดา จีรนรภัทร สร้างนิยายแนว โรแมนติก - คอมเมดี้ เรื่อง ซุป'ตาร์กับหญ้าอ่อน ของ โรส
กำกับการแสดงโดย ผิน เกรียงไกรสกุล อำนวยการผลิตโดย จีเอ็มเอ็มทีวี เปิดตัวครั้งแรกในงาน GMMTV 2022: BORDERLESS ในวันที่ 1 ธันวาคม พ.ศ. 2564
โดยจะเริ่มออกอากาศทุกวันจันทร์และวันอังคาร เวลา 20:30 น. ทางช่อง จีเอ็มเอ็ม 25 สามารถดูย้อนหลังฟรีที่แรกได้ทาง วิว เวลา 22:30 น. และทางช่อง ยูทูบ ของ จีเอ็มเอ็มทีวี (ตามเวลาประเทศไทย)
เรื่องย่อ

เมื่อซุปตาร์ของเมืองไทยลมหายใจแห่งเอเชีย ต้น-นฤเบศร์ (ณวัฒน์ กุลรัตนรักษ์) เผลอสานสัมพันธ์ลึกซึ้งกับ เค้ก (รมิดา จีรนรภัทร) น้องนักศึกษาฝึกงานที่อายุห่างกันถึง 20 ปี เพราะเข้าใจผิดว่าเป็นสาวไซด์ไลน์ที่เพื่อนสนิทส่งมาให้ แต่แท้จริงแล้ว เค้ก แค่อยากขอลายเซ็นให้กับ กานดา (นิโคล เทริโอ) แม่ของเธอที่เป็นแฟนคลับของ ต้น เพียงเท่านั้น หลังจากคืนที่สานสัมพันธ์กับ เค้ก กับ ต้น พยายามหาทางติดต่อเพื่อรับผิดชอบ จึงขอให้หลานชายพ่วงด้วยตำแหน่งผู้จัดการส่วนตัว ณดล (ภูสิษฐ์ ดิษฐพิสิษฐ์) ช่วย แต่ ณดล กลับคิดว่า เค้ก เป็นเด็กใจแตกอยากเกาะดารากินจึงไม่ติดต่อไป
เรื่องวุ่นวายที่เริ่มต้นขึ้นเมื่อ นาว (พรรษา วอสเบียน) เพื่อนสนิทของ เค้ก โกรธแทน ที่ ต้น ทำให้ เค้ก ท้องแต่ไม่รับผิดชอบอะไรเลย จึงโพสต์ลงโซเซียลแฉดาราชื่อดัง ต.น.บ. จ้องกินเด็กนักศึกษาแถมทำท้องแล้วชิ่ง จนกลายเป็นข่าวฉาวไปทั้งวงการ ทำให้ ต้น รีบติดต่อเพื่อรับผิดชอบ และอยากเริ่มต้นกับ เค้ก ใหม่อีกครั้งในฐานะคู่ชีวิต
นักแสดง

ณวัฒน์ กุลรัตนรักษ์ (ป้อง) รับบท นฤเบศร์ / ต้น
รมิดา จีรนรภัทร (เจน) รับบท จอมนรี / เค้ก
นิโคล เทริโอ (กี้) รับบท กานดา
ภูสิษฐ์ ดิษฐพิสิษฐ์ (ฟลุ๊ค) รับบท ณดล
กวิน แคสกี้ (ฟลุ๊ค) รับบท ดีเดย์
พรรษา วอสเบียน (มิล์ค) รับบท นาว
จุฑาพิชญ์ อินทร์จันทร์ (เจมี่) รับบท ตาล
ธราธร จันทรวรกาญจน์ (บูม) รับบท ซันนี่
พิมพ์ทอง วชิราคม (ดาว) รับบท แพท
ธนบูลย์ วัลลภศิรินันท์ (นะ) รับบท เฉาเฉา
นักแสดง > นักแสดงรับเชิญ

ณราวิชญ์ เลิศรัตน์โกสุมภ์ (ปอนด์) รับบท ทิม
ชาลิสา ชาว​บ์​ (โน๊ต)​
เพลงประกอบ

พิสูจน์ (Prove It) - ซิสซี่
เดอะกิฟต์ แกรดูเอชัน

| เดอะกิฟต์ แกรดูเอชัน |
| --- | --- |
ประเภท: Science fantasy Suspense
สร้างโดย: GMMTV
เค้าโครงจาก: 2015 short film The Gifted novel The Gifted (ภารกิจลับ นักเรียนพลังกิฟต์) by Dhammarong Sermrittirong
กำกับโดย: Waasuthep Ketpetch
แสดงนำ: กรภัทร์ เกิดพันธุ์ วชิรวิชญ์ เรืองวิวรรธน์ หฤษฎ์ ชีวการุณ ภัชทา จันทร์เงิน อรรถพันธ์ พูลสวัสดิ์ รมิดา จีรนรภัทร นภสร วีระยุทธวิไล แพทริค ณัฐวรรธ์ ฟิงค์เลอร์ ชนิกานต์ ตังกบดี ภูวินทร์ ตั้งศักดิ์ยืน
ประเทศแหล่งกำเนิด: Thailand
ภาษาต้นฉบับ: Thai
จำนวนตอน: 13
การผลิต
ผู้อำนวยการสร้าง: Kamthorn Lorjitramnuay Puchong Tuntisungwaragul ปัฏฐา ทองปาน Watthana Rujirojsakul
บริษัทผู้ผลิต: จีเอ็มเอ็มทีวี ภาพดีทวีสุข
ออกอากาศ
เครือข่าย: GMM 25
ออกอากาศ: 6 กันยายน 2563 – 29 พฤศจิกายน 2563
การแสดงที่เกี่ยวข้อง
นักเรียนพลังกิฟต์
เดอะกิฟต์ แกรดูเอชัน เป็นละครโทรทัศน์ไทยปี 2563 ซึ่งเป็นภาคต่อของ นักเรียนพลังกิฟต์ (2561) นำแสดงโดย กรภัทร์ เกิดพันธุ์, วชิรวิชญ์ เรืองวิวรรธน์, หฤษฎ์ ชีวการุณ, รมิดา จีรนรภัทร, อรรถพันธ์ พูลสวัสดิ์, ภัชทา จันทร์เงิน และนภสร วีระยุทธวิไล ที่กลับมารับบทเดิมและนักแสดงใหม่ที่มาร่วมงานในภาคนี้ นำโดย แพทริค ณัฐวรรธ์ ฟิงค์เลอร์, ชนิกานต์ ตังกบดี และภูวินทร์ ตั้งศักดิ์ยืน เล่าเหตุการณ์ 2 ปีหลังจากเหตุการณ์ใน นักเรียนพลังกิฟต์ เมื่อกลุ่มนักเรียนที่มีพลังพิเศษต้องร่วมมือกันโค่นสุพจน์ ผู้อำนวยการโรงเรียนผู้ทรงอำนาจและระบบที่กดขี่ของเขา
กำกับโดย วาสุเทพ เกตุเพ็ชร์ ผู้กำกับร่วมจาก The Gifted (ต่อมาเป็นผู้กำกับภาพยนตร์เรื่องผ่อนรักนอกระบบ) และร่วมอำนวยการสร้างโดย จีเอ็มเอ็มทีวี และ ภาพดีทวีสุข เดอะกิฟต์ แกรดูเอชัน เป็น 1 ใน 12 ละครโทรทัศน์ประจำปี 2020 ที่ทางจีเอ็มเอ็มทีวีประกาศในงาน New & Next เมื่อวันที่ 15 ตุลาคม 2562 เริ่มออกอากาศตอนแรกทางจีเอ็มเอ็ม 25 และไลน์ทีวี เมื่อวันที่ 6 กันยายน 2563 ออกอากาศทุกวันอาทิตย์ เวลา 20:30 น. และ 22:30 น. ตามลำดับ
ตัวพ่อเรียกพ่อ

| ตัวพ่อเรียกพ่อ |
| --- | --- |
กำกับ: ณภัทร ปัทมสิงห์ ณ อยุธยา
เขียนบท: เตชิต เตชสิริอังกูร
อำนวยการสร้าง: วรเวช ดานุวงศ์  เลเซอร์แคท  สหมงคลฟิล์ม
นักแสดงนำ: วรเวช ดานุวงศ์ ณัฐธยาน์ องค์ศรีตระกูล กอล์ฟ ฟักกลิ้งฮีโร่ ปทิตตา อัธยาตมวิทยา
ดนตรีประกอบ: เทิดศักดิ์ จันทร์ปาน  วรเวช ดานุวงศ์ กอล์ฟ ฟักกลิ้งฮีโร่
ผู้จัดจำหน่าย: สหมงคลฟิล์ม
วันฉาย: 31 ธันวาคม พ.ศ. 2557
ความยาว: 90 นาที
ประเทศ:  ไทย
ภาษา: ไทย
ข้อมูลจากสยามโซน
ตัวพ่อเรียกพ่อ (อังกฤษ: The One Ticket) เป็นภาพยนตร์แนวครอบครัว คอมเมดี้ ดราม่า ฉายในโรงภาพยนตร์ในวันที่ 17 ธันวาคม พุทธศักราช 2558 กำกับโดย ณภัทร ปัทมสิงห์ ณ อยุธยา
เนื้อเรื่องโดยย่อ

ตั๋วคอนเสิร์ตใหญ่เต็มรูปแบบรอบเดียวเท่านั้นของวงศิลปินหญิงชื่อดังจากญี่ปุ่น ที่แฟนคลับคนไหนก็อยากดู และแน่นอนมันเป็นวงโปรดของเธอคนนี้ ป.ปลา (ณัฐธยาน์ องค์ศรีตระกูล) 
ลูกสาวของ โป้ง (วรเวช ดานุวงศ์) ที่ไม่อยากพลาดด้วยเช่นกัน ไม่ใช่แค่มีเงินอย่างเดียวแล้วจะซื้อได้ มันต้องวางแผน ต้องอยู่ให้ถูกที่ ถูกเวลา ถูกจังหวะ มีลูกล่อลูกชน เพียงแค่คลิก อย่าให้พลาดแม้แต่วินาทีเดียว 
แต่นั่นไง .... เรื่องแค่นี้มีหรือที่โป้งจะไม่พลาด จบเห่กันงานนี้ ตั๋วของลูกสาวสุดที่รักขายหมดไปแล้วจ้า ฝันพังทลาย สูญสลายในพริบตา เฮ้ย แต่มันต้องมีทางสิ แค่ตั๋วใบเดียวมันจะได้มายากอะไรขนาดนั้น 
แต่เอาเถอะ สีสันของชีวิต คือการใกล้ชิดอุปสรรค ว่าแล้วเขาก็เลยเกณฑ์กลุ่มเพื่อนตัวพ่อสุดเพี้ยน ไล่ตั้งแต่เจ้าของค่ายมวย นักมวยต่างชาติ ครูสอนเต้นแอโรบิก ยันไปถึงบรรณาธิการหนังสือ มาช่วยสร้างสีสันให้ชีวิตเพียบ 
เราจะรวมพลังทำทุกอย่างเพื่อคว้าตั๋วใบนั้นมาครองให้จงได้
นักแสดง

โป้ง รับบทโดย วรเวช ดานุวงศ์
ป.ปลา รับบทโดย  ด.ญ. ณัฐธยาน์ องค์ศรีตระกูล
ณัฐฐา รับบทโดย ปทิตตา อัธยาตมวิทยา
ฟัก รับทโดย กอล์ฟ ฟักกลิ้งฮีโร่
เพลงประกอบ

ซิงโนไวท์ ขับร้องโดย วรเวช ดานุวงศ์ feat. กอล์ฟ ฟักกลิ้งฮีโร่
รางวัล

| รางวัล | ประเภทรางวัล | ผลรางวัล | ผู้รับรางวัล |
| --- | --- | --- | --- |
| EFM AWARDS | ภาพยนตร์ยอดนิยมประจำเดือน ม.ค. 2559 | ชนะ | แดน วรเวช |
แหล่งข้อมูลอื่น

ตัวพ่อเรียกพ่อ (2557) ที่ฐานข้อมูลภาพยนตร์และละครไทย
ตัวพ่อเรียกพ่อ ที่สยามโซน
พรชัย อรรถปรียางกูร

| พรชัย อรรถปรียางกูรป> ช., ป.ม. |
| --- | --- |

สมาชิกสภาผู้แทนราษฎรจังหวัดเชียงใหม่
ดำรงตำแหน่ง 6 มกราคม พ.ศ. 2544 – 24 กุมภาพันธ์ พ.ศ. 2549   (5 ปี 1 เดือน 18 วัน)
 
ข้อมูลส่วนบุคคล
เกิด: 19 พฤศจิกายน พ.ศ. 2498 (69 ปี) อำเภอสันกำแพง จังหวัดเชียงใหม่ ประเทศไทย
พรรคการเมือง: ไทยรักไทย (2544–2549)   พลังประชารัฐ (2561–2564, 2566–ปัจจุบัน)   ไทยสร้างไทย (2564–2566)

พรชัย อรรถปรียางกูร (เกิด 19 พฤศจิกายน พ.ศ. 2498) อดีตสมาชิกสภาผู้แทนราษฎรจังหวัดเชียงใหม่ สังกัดพรรคไทยรักไทย ปัจจุบันสังกัดพรรคพลังประชารัฐ